2014. gada 18. jūnijā Rīkojums Nr. 298

Rīgā (prot. Nr. 33 32. §)

**Grozījums darbības programmas "Cilvēkresursi un nodarbinātība" papildinājumā**

1. Izdarīt darbības programmas "Cilvēkresursi un nodarbinātība" papildi­nājumā (apstiprināts ar Ministru kabineta 2008. gada 9. aprīļa rīkojumu Nr. 197 "Par darbības programmas "Cilvēkresursi un nodarbinātība" papildinājuma apstiprināšanu") grozījumu un izteikt 271. punkta trešo rindkopu šādā redakcijā:

"• 1.3.1.1.3. apakšaktivitātes "Bezdarbnieku un darba meklētāju apmācība" ietvaros valsts atbalsts pieļaujams atbilstoši Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2007. gada 24. jūlija Regulai (EK) Nr. [875/2007](http://eur-lex.europa.eu/LexUriServ/LexUriServ.do?uri=OJ:L:2007:193:0006:01:LV:HTML) par Līguma 87. un 88. panta piemērošanu *de minimis* atbalstam zivsaimniecības nozarē un par Regulas (EK) Nr. [1860/2004](http://eur-lex.europa.eu/LexUriServ/LexUriServ.do?uri=CONSLEG:2004R1860:20070801:LV:HTML) grozīšanu attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000, un Komisijas 2013. gada 18. decembra Regulai (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē;".

2. Šā rīkojuma 1.punktā minētais grozījums stājas spēkā 2014. gada 1. jūlijā.

3. Labklājības ministrijai nedēļas laikā iesniegt precizēto darbības programmas "Cilvēkresursi un nodarbinātība" papildinājumu Valsts kancelejā.

Ministru prezidente Laimdota Straujuma

Labklājības ministrs Uldis Augulis